Odluka o kandidaturi u martu
Srbija bi mogla da postane zvanični kandidat za prijem u EU u martu, što zavisi od dijaloga sa Prištinom i procene učinjenog u februaru
Srbija bi mogla postati zvanični kandidat za prijem u Evropsku uniju marta naredne godine- može ali i ne mora, čita se izmedju redova odluke evropskih lidera okupljenih na zimskom samitu u Briselu. Na osnovu onoga što je nakon skupa rekao predsjednik Evropskog savjeta Herman van Rompuj, sve zavisi od toga koliko će Srbija raditi na dijalogu sa Prištinom i procjene učinjenog od strane evropskih ministara spoljnih poslova, februara naredne godine. U isto vrijeme, u zajedničkoj poruci visoke predstavnice Ketrin Ešton i komesara za proširenje Filea, kaže se da je današnja odluka evropskih lidera priznanje progresa kakav je Srbija do sada napravila. To je i jasan znak da EU želi da iskaže dobrodošlicu Srbiji i u tom svjetlu očekuje intenziviranu saradnju. Sve u svemu, dvoje evropskih zvaničnika su naglašeno željeli ublažiti eventualne negativne efekte i razočarenje kakvo bi odluka lidera EU mogla izazvati. ", poručio je Štefan File. Razgovarajući o Crnoj Gori, samit je odlučio da sredinom naredne godine započnu pregovori sa Podgoricom. ", kazao je van Rompuj. Evropski su zvaničnici danas pod utiskom da je Zapadnom Balkanu upućena jasna poruka o otvorenim evropskim vratima. Najbolji primjer bi trebala biti Hrvatska, sa kojom je jutros potpisan sporazum o pristupanju, čime ta zemlja 1. jula 2013. postaje 28 evropska članica, a sam predsjednik Hrvatske, Ivo Josipović kaže da će cijelo hrvatsko rukovodstvo snažno podržavati pristupanje Srbije EU. Medjutim, naglašava on, najviše toga je u rukama Beograda.